Johannes Rach

Johannes Rach (født 1720 eller 1721 i København, død 4. august 1783 i Jakarta)  var en dansk tegner og maler. Han er særlig kjent for sine prospekter fra København som han utførte på oppdrag fra kongen i årene 1745–50 i samarbeide med Hans Heinrich Eegberg. Enkelte av maleriene er basert på kobberstikk fra Den Danske Vitruvius og Hafnia Hodierna av Laurids de Thurah. 
Maleriene anses for å være av stor kulturhistorisk verdi ettersom Eegberg og Rach fremstilte motivene i farver og viste skildringer av dagliglivet.

Rach forlot Danmark og bosatte seg først i Nederland. Senere tok han hyre på et skip og kom til Indonesia hvor han ble boende resten av livet. Her utførte han flere topografiske verk og hadde stor etterspørsel. 

I 1995 begynte nasjonalbiblioteket i Indonesia og Rijksmuseum i Amsterdam et samarbeide for å ta vare på Rachs verk.

Referanser

Kilder 
 
 Med to malere på byvandring fra Nationalmuseet
 Belantara Pustabrary

Eksterne lenker 
 

Danske malere
Personer fra København